**ELŐTERJESZTÉS**

**Tiszavasvári Város Önkormányzata Képviselő-testületének**

**2022. november 30-án tartandó rendes ülésére**

Az előterjesztés tárgya: A „Komplex felzárkózási program beruházásával kapcsolatos „Használt busz beszerzés” című közbeszerzési eljárással kapcsolatos döntésről

Mellékletek: Bíráló Bizottsági jegyzőkönyv – 2 db

Az előterjesztés előadója: Szőke Zoltán polgármester

Az előterjesztés témafelelőse: Köblösné Szilágyi Nikoletta - köztisztviselő

Az előterjesztés ügyiratszáma: TPH/1707-88/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.20. |
|  |  |

Az ülésre meghívni javasolt szervek, személyek:

|  |  |
| --- | --- |
| Ducsai András | ducsaiandras@freemail.hu |
|  |  |

Egyéb megjegyzés: -

Tiszavasvári, 2022. november 24.

Köblösné Szilágyi Nikoletta

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

## ELŐTERJESZTÉS

### **A Képviselő-testülethez**

**A “Használt busz beszerzés” című**

**közbeszerzési eljárással kapcsolatos döntésről**

Tisztelt Képviselő-testület!

A "Használt busz beszerzése" című eljárással kapcsolatos **ajánlattételi határidő 2022. október 26. 10:00** óravolt, mely határidőig **2 ajánlattevőtől érkezett be ajánlat.**

A bírálóbizottság a beérkezett ajánlatok műszaki szempontú áttekintését követően megállapította, hogy az **SBusz Public Transport Korlátolt Felelősségű Társaság** ajánlattevő ajánlata megfelelő.

Az **SBusz Publis Transport Korlátolt Felelősségű Társaság** Ajánlattevő a „Nyilatkozat alkalmassági követelményekre vonatkozóan” EKR űrlapot nem töltötte ki, így nyilatkozata nem került benyújtásra. A hiánypótlási felhívásnak az Ajánlattevő határidőben eleget tett.

A mellékelt jegyzőkönyv alapján a bírálóbizottság javasolja az SBusz Public Transport Kft. ajánlattevő nettó 25.000.000,- Ft összegű ajánlatát érvényesnek nyilvánítani, figyelemmel arra, hogy ajánlattevő nem áll a kizáró okok hatálya alatt és alkalmas a szerződés teljesítésére.

A bírálóbizottság megállapította, hogy a Kuti Travel Korlátolt Felelősségű Társaság ajánlattevő ajánlata nem került elbírálásra a Kbt. 81. § (5) bekezdés szerinti előírásra tekintettel *(„Az ajánlatkérő nyílt eljárásban a közbeszerzési dokumentumokban rendelkezhet úgy is, hogy az ajánlatok bírálatát - az egységes európai közbeszerzési dokumentumban foglalt nyilatkozat alapján - az ajánlatok értékelését követően végzi el. Ebben az esetben csak az értékelési sorrendben legkedvezőbb vagy a legkedvezőbb és az azt követő egy vagy több legkedvezőbb ajánlattevő tekintetében végzi el a bírálatot.”).*

A legkedvezőbb ár-érték arányú ajánlatot (nettó 25.000.000,- Ft) az SBusz Public Transport Kft. ajánlattevő nyújtotta be, így a bírálóbizottság az SBusz Public Transport Kft. ajánlattevőt javasolja nyertesként kihirdetni és a vállalkozási szerződést vele megkötni.

A bírálóbizottság javasolja az eljárást eredményessé nyilvánítani.

Megkérem a Tisztelt Képviselő-testületet, hogy a bírálóbizottság javaslatának figyelembe vételével szíveskedjen döntését meghozni.

Tiszavasvári, 2022. november 24.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2022. (XI.30.) Kt. számú**

**határozata**

**A “Használt busz beszerzés” című**

**közbeszerzési eljárással kapcsolatos döntésről**

Tiszavasvári Város Önkormányzata Képviselő-testülete a „Használt busz beszerzés” című előterjesztést megtárgyalta, és az alábbi határozatot hozza:

1. **Megállapítom – elfogadva a Bírálóbizottság döntési javaslatát – hogy a „Tiszavasvári komplex felzárkózási program”** elnevezésű BM/3017-13/2021. okiratszámú Támogatói Okirat szerinti támogatásból megvalósuló **Használt busz beszerzés tárgyban** lefolytatott **közbeszerzési eljárásban** **az SBusz Public Transport Korlátolt Felelősségű Társaság** (1131 Budapest, Rokolya u. 30.) **ajánlattevő ajánlata érvényes.**
2. **Megállapítom – elfogadva a Bírálóbizottság döntési javaslatát – hogy a „Tiszavasvári komplex felzárkózási program”** elnevezésű BM/3017-13/2021. okiratszámú Támogatói Okirat szerinti támogatásból megvalósuló **Használt busz beszerzés tárgyban** lefolytatott **közbeszerzési eljárásban** a legjobb ár-érték arányra tekintettel **a nyertes Ajánlattevő** **az SBusz Public Transport Korlátolt Felelősségű Társaság** (1131 Budapest, Rokolya u. 30.) **nettó 25.000.000,- Ft + Áfa összegű ajánlati árral.**
3. **Megállapítom, hogy a „Tiszavasvári komplex felzárkózási program”** elnevezésű BM/3017-13/2021. okiratszámú Támogatói Okirat szerinti támogatásból megvalósuló **Használt busz beszerzés tárgyban** lefolytatott **közbeszerzési eljárás** **eredményes.**
4. **Felkéri a polgármestert, hogy**

* **a döntésről tájékoztassa az Ajánlattevőket,**
* **a beszerzéshez szükséges Szállítási szerződést írja alá.**

**Határidő:** azonnal **Felelős:** Szőke Zoltán polgármester